సీతయ్య (2003 సినిమా)
సీతయ్య నందమూరి హరికృష్ణ, సౌందర్య, సిమ్రాన్ ప్రధాన పాత్రల్లో వచ్చిన 2003 నాటి సినిమా. ఈ సినిమాను వై.వి.ఎస్.చౌదరి తన "బొమ్మరిల్లు వారి" సంస్థలో నిర్మించి దర్శకత్వం వహించాడు. ఎం.ఎం.కీరవాణి ఈ సినిమాకు సంగీతం అందించాడు. ఈ సినిమా విజయం సాధించింది.
టి. వి. యస్. శర్మ
టి. వి. యస్. శర్మ సుప్రసిద్ధ కళా దర్శకుడు. ఇతడు 1909లో మూగచింతల అనే గ్రామంలో జన్మించాడు. ఇతడు 1936లో వచ్చిన సతీతులసి అనే సినిమాకు మొదటి సారి కళాదర్శకత్వం వహించాడు. 1939లో విడుదలైన మైరావణ ఇతని పనితనానికి ఒక గీటురాయి. ఆ చిత్రంలో పాతాళ లోక సృష్టి అందరినీ మెప్పించింది. సత్యభామ సినిమాలో నారద పాత్ర ఆహార్యం, నర్తనశాలలో "బృహన్నల" రూప సృష్టి , శ్రీకృష్ణపాండవీయం సినిమాలో దుర్యోధనుని రూపకల్పన ఇతని ప్రతిభకు తార్కాణాలు. జకార్తాలో జరిగిన అంతర్జాతీయ చలన చిత్రోత్సవంలో నర్తనశాల చిత్రంలో కళాదర్శకత్వానికి ఇతని ఉత్తమ కళాదర్శక పురస్కారం లభించింది. ఇతడు 1970, డిసెంబరు 7వ తేదీన మరణించాడు.